Noverint tam presentes quam futuri quod ego Odo de Barris, et Elois, uxor mea, et Petrus, filius noster, concessimus et quietum clamavimus, si quid juris habebamus in quartam partem Nemoris Comitis, que ad jus Freerii et Garnerii, fratris sui, pertinere dinoscitur, ita quod nec nos, nec heredes nostri, nec homines ad jus nostrum pertinentes in ea aliquid reclam[a]re deinceps poterimus. De hac libertate tenemur predictis fratribus in perpetuum portare garantiam. Quod ut ratum et inconcussum habeatur, sigilli mei munimine roboravi. Actum anno Verbi Incarnati millesimo ducentesimo secundo.